Funcións de relación e de reprodución

- Funcións de relación e de reprodución
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de actividades
  - 2.1 Función de relación
    - 2.1.1 Os receptores
    - 2.1.2 Os coordinadores
    - 2.1.3 Os órganos efectores
  - 2.2 A función de reprodución
    - 2.2.1 O proceso da reprodución
    - 2.2.2 Técnicas de reprodución asistida
    - 2.2.3 Reprodución e sexualidade
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionario
  - 6.1. Solucións das actividades propostas
  - 6.2. Solucións das actividades complementarias
  - 6.3. Solucións dos exercicios de autoavaliación
- 7. Glosario
- 8. Bibliografía e recursos
- 9. Documentación para imprimir

« Anterior | Seguinte »

# 2.1.3 Os órganos efectores

Os órganos efectores atópanse nos seguintes sistemas, dependendo do tipo de resposta:

- Sistema locomotor: realiza a resposta motora, responsable do movemento do corpo. Ten unha parte pasiva, o sistema esquelético, e unha parte activa, o sistema muscular.
- Sistema endócrino e as glándulas exócrinas: realizan a resposta secretora.

### O sistema esquelético

Está formado polos ósos e as cartilaxes, que realizan as funcións de participar no movemento do corpo, protexer os órganos internos, producir medula ósea (orixe das células sanguíneas) e reserva de minerais (nomeadamente calcio).

- Articulacións. Zonas de contacto entre ósos. Poden ser fixas, como as do cranio, móbiles, como as do xeonllo ou do cóbado, ou de mobilidade escasa, como as da cadeira.

  Cranio | Cóbado | Cadeira

Os ósos que forman as articulacións móbiles suxéitanse mediante ligamentos, formados por fibras de tecido conxuntivo que os manteñen fortemente unidos. Para lubricar e facilitar a mobilidade entre os ósos hai un líquido chamado sinovia ou líquido sinovial.

- O esqueleto humano. Órganos formados por tecidos vivos sobre os que se depositan minerais que lles dan consistencia. O esqueleto humano está formado por 208 ósos.

  Esqueleto da cabeza

  Cranio. Protexe o encéfalo. Está formado por ósos planos unidos por articulacións inmóbiles.
  Cara. Protexe os órganos dos sentidos e a cavidade bucal. Tamén se inclúen os osiños do oído, que transmiten o son desde o tímpano ata o oído interno.

  Esqueleto do tronco
  Columna vertebral. É un eixe resistente, pero con certa mobilidade, formado por 34 vértebras. No seu interior queda unha canle na que se atopa a columna vertebral.
  Caixa torácica. Formada polas vértebras dorsais, o esterno e as costelas. Protexe órganos vitais, como o corazón e os pulmóns.

  Ósos das extremidades
  Extremidades superiores. Formadas pola cintura escapular (clavícula e omoplata ou escápula), os ósos do brazo (úmero, cúbito e radio), os do pulso (carpianos) e os da man (metacarpos e falanxes dos dedos)
  Extremidades inferiores. Formado pola cintura pélvica, os ósos da perna (fémur, tibia e peroné), os ósos do nocello ou tarso e os do pé e as falanxes das dedas.

### Sistema muscular

O sistema muscular está formado polos músculos e os tendóns. O noso corpo ten 640 músculos, que representan o 40 % da masa corporal. Dos tres tipos de músculos existentes (esquelético, cardíaco e liso) só o músculo esquelético é o responsable dos movementos voluntarios e da postura corporal. A maior parte dos músculos dispóñense por pares actuando de forma antagónica:

- Flexores e extensores: aproximan ou afastan un óso a outro.
- Pronadores e supinadores: rotan unha extremidade cara a abaixo ou cara a arriba.
- Abdutores e adutores: separan ou achegan á liña media do corpo.
- Elevadores ou depresores: soben ou baixan unha estrutura.
- Esfínteres e dilatadores: pechan ou abren un orificio corporal.

  Para cumpriren a súa función os músculos esqueléticos únense aos ósos e contráense ou reláxanse producindo movemento. Cada músculo únese a dous ósos mediante uns cordóns moi resistentes de tecido conxuntivo denominados tendóns. |

### Actividades resoltas

Cite exemplos de estruturas óseas con función de protección de órganos

  Solución | Os ósos do cranio protexen o encéfalo. A columna vertebral protexe a medula espiñal. Os ósos da cara e do cranio protexen ao globo ocular. A caixa torácica, formada polas costelas e o esterno, protexen o corazón e os pulmóns. A pelve, formada polo ilio, isquion e pube, protexe nas mulleres o útero, onde se alberga o embrión.

Cite as funcións do sistema esquelético

  Solución | Participar no movemento do corpo. Protexer os órganos internos. Producir medula ósea, orixe das células sanguíneas. Reserva de calcio.

Indique as semellanzas e as diferenzas entre os ligamentos e os tendóns.

  Solución | Tanto os ligamentos como os tendóns están formados por fibras de tecido conxuntivo, os ligamentos unen os ósos, entanto que os tendóns unen os ósos cos músculos.

### Actividades propostas

S16. Que ósos interveñen nos movementos de sentar, camiñar, axeonllarse e erguer o brazo?

Sentar | Espazos (1): JXUwMDA4JXUwMDM1JXUwMDA5JXUwMDFhJXUwMDEz Espazos (2): JXUwMDFlJXUwMGFmJXUwMDg0JXUwMDE4JXUwMDA3 |  | Axeonllarse | Espazos (3): JXUwMDBhJXUwMGExJXUwMDg3JXUwMDAxJXUwMDE5JXUwMDBk Espazos (4): JXUwMDBjJXUwMDNkJXUwMDBiJXUwMDBiJXUwMDA4 Espazos (5): JXUwMDA4JXUwMDM1JXUwMDE3JXUwMDFkJXUwMDAxJXUwMDg3
Camiñar | Espazos (6): JXUwMDFlJXUwMGFmJXUwMDg0JXUwMDE4JXUwMDA3 Espazos (7): JXUwMDBjJXUwMDNkJXUwMDBiJXUwMDBiJXUwMDA4 Espazos (8): JXUwMDA4JXUwMDM1JXUwMDE3JXUwMDFkJXUwMDAxJXUwMDg3 |  | Erguer o brazo | Espazos (9): JXUwMDgyJXUwMGI3JXUwMDA4JXUwMDE3JXUwMDFk Espazos (10): JXUwMDFiJXUwMGI5JXUwMDk4JXUwMDBiJXUwMDFkJXUwMDFi Espazos (11): JXUwMDBhJXUwMDMzJXUwMDA1JXUwMDBkJXUwMDA2

Habilitar JavaScript

Sentar | Pelve Fémur |  | Axeonllarse | Rotula Tibia Peroné
Camiñar | Fémur Tibia Peroné |  | Erguer o brazo | Úmero Cúbito Radio

S17. Indique o funcionamento de músculos antagónicos nas extremidades inferiores.

### Retroalimentación

- O bíceps femoral flexiona a perna e o recto anterior estende a perna.
- Os flexores flexionan o s dedos dos pés e os extensores esténdenos.
- O tibial flexiona o pé cara á perna e o xemelgo levanta o talón.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »