Funcións de relación e de reprodución

- Funcións de relación e de reprodución
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de actividades
  - 2.1 Función de relación
    - 2.1.1 Os receptores
    - 2.1.2 Os coordinadores
    - 2.1.3 Os órganos efectores
  - 2.2 A función de reprodución
    - 2.2.1 O proceso da reprodución
    - 2.2.2 Técnicas de reprodución asistida
    - 2.2.3 Reprodución e sexualidade
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionario
  - 6.1. Solucións das actividades propostas
  - 6.2. Solucións das actividades complementarias
  - 6.3. Solucións dos exercicios de autoavaliación
- 7. Glosario
- 8. Bibliografía e recursos
- 9. Documentación para imprimir

« Anterior | Seguinte »

# 2.2 A función de reprodución

A especie humana reprodúcese sexualmente, e para iso é preciso que:

- Dous individuos de diferente sexo elaboren as súas células sexuais ou gametos, formadas nas gónadas (ovarios e testículos) do aparello reprodutor.
- Os gametos únense mediante a fecundación dentro do aparello reprodutor feminino.
- Da fusión dos núcleos destas células (onde está a información xenética de cada individuo) fórmase unha célula ovo ou cigoto.
- O novo ser desenvólvese no seo materno (embarazo) ata o momento do parto.

### Aparello reprodutor feminino

Fórmano órganos internos (ovarios, trompas de Falopio, útero e vaxina) e externos (vulva).

- Ovarios: ou gónadas femininas, son dous órganos do tamaño dunha améndoa que fabrican os óvulos e elaboran as hormonas sexuais femininas. Cando nace unha nena, cada un dos seus ovarios contén xa unha reserva de óvulos inmaturos nunhas pequenas cavidades chamadas folículos.

- Trompas de Falopio: son dous condutos que comunican os ovarios co útero. Neles prodúcese a fecundación.

- Útero ou matriz: é un órgano musculoso que aloxará o feto durante o embarazo.

- Vaxina: é o conduto musculoso de acceso ao útero e de saída do feto durante o parto.

- Vulva: está formada por dous pares de repregamentos, chamados labios maiores e menores. Na unión destes últimos encóntrase un órgano eréctil, o clítoris.

### Aparello reprodutor masculino

Está formado polos seguintes órganos:

- Testículos: ou gónadas masculinas, son dous órganos que fabrican espermatozoides e hormonas sexuais masculinas. Están a recubertos por unha bolsa de pel, o escroto.

- Epidídimo: tubo longo moi pregado, situado na parte superior de cada testículo, onde se almacenan os espermatozoides.

- Condutos deferentes: transportan espermatozoides desde o testículo ata a uretra.

- Vesículas seminais: glándulas que producen un líquido para nutrir os espermatozoides.

- Próstata: glándula que produce un líquido para a supervivencia dos espermatozoides.

- Pene: órgano eréctil que deposita os espermatozoides no interior do aparello feminino.

- Uretra: conduto que percorre o pene e leva os espermatozoides ao exterior. Forma parte, tamén, do aparello excretor.

### Actividades propostas

S18. Póñalles nome ás partes nomeadas nos textos dos aparellos reprodutores.

S19. Hai unha similitude entre os órganos sexuais femininos e os masculinos. Complete as dúas columnas baseándose nestas semellanzas.

Aparello reprodutor feminino | Aparello reprodutor masculino
Trompas de Falopio | Espazos (1): JXUwMDFiJXUwMDJjJXUwMDAxJXUwMDBhJXUwMDExJXUwMDAxJXUwMDFiJXUwMDRmJXUwMDQ0JXUwMDAxJXUwMDAzJXUwMDAzJXUwMDE3JXUwMDE3JXUwMDBiJXUwMDFhJXUwMDEx
Espazos (2): JXUwMDFiJXUwMDJmJXUwMDgxJXUwMDk5JXUwMDFiJXUwMDFkJXUwMDFiJXUwMDFh | Pene
Espazos (3): JXUwMDE3JXUwMDM5JXUwMDE3JXUwMDEzJXUwMDFiJXUwMDA2JXUwMDFj | Testículos

Habilitar JavaScript

Aparello reprodutor feminino | Aparello reprodutor masculino
Trompas de Falopio: lugar onde se recolle o óvulo desprendido do ovario e onde ten lugar a fecundación. | Conduto deferente: conduce os espermatozoides desde o epidídimo (onde se almacenan os espermatozoides) ata a uretra.
Clítoris: órgano eréctil moi sensible. | Pene: órgano eréctil que permite depositar os espermatozoides no interior da vaxina durante o coito.
Ovarios: producen óvulos e hormonas femininas (estróxenos e proxesterona). | Testículos: producen espermatozoides e hormonas masculinas (testosterona).

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »