Funcións de relación e de reprodución

- Funcións de relación e de reprodución
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de actividades
  - 2.1 Función de relación
    - 2.1.1 Os receptores
    - 2.1.2 Os coordinadores
    - 2.1.3 Os órganos efectores
  - 2.2 A función de reprodución
    - 2.2.1 O proceso da reprodución
    - 2.2.2 Técnicas de reprodución asistida
    - 2.2.3 Reprodución e sexualidade
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionario
  - 6.1. Solucións das actividades propostas
  - 6.2. Solucións das actividades complementarias
  - 6.3. Solucións dos exercicios de autoavaliación
- 7. Glosario
- 8. Bibliografía e recursos
- 9. Documentación para imprimir

« Anterior | Seguinte »

# 2.2.2 Técnicas de reprodución asistida

Ante a imposibilidade ou dificultade das persoas para concibir fillos, utilízanse fundamentalmente dúas técnicas, inseminación artificial e fecundación in vitro.

### Inseminación artificial

  Consiste na introdución do seme do compañeiro ou dun doador anónimo no útero da muller receptora mediante un tubo. Neste caso, a fecundación producirase de xeito natural nas trompas de Falopioda muller receptora. |

### Fecundación in vitro (FIVTE)

  A fecundación in vitro é un técnica de reprodución asistida que consiste en pór en contacto un ou máis óvulos cos espermatozoides, no laboratorio. Posteriormente, o embrión resultante implántase no útero dunha muller. |

### Actividade resolta

Infórmese sobre a técnica FIVTE

  Solución | Esta técnica aconséllase para parellas con distintos tipos de esterilidade, xa sexa de orixe feminina ou xa masculina. A muller é sometida a un tratamento de estimulación ovárica que facilita a ovulación e que se controla mediante ecografías e análises hormonais. No momento da ovulación, realízase a punción folicular para extraer os óvulos Os óvulos insemínanse (fecúndanse) posteriormente no laboratorio con espermatozoides obtidos a partir dunha mostra de seme. Os embrións conseguidos transfírense en número máximo de tres ao interior do útero da muller. A transferencia embrionaria adoita realizarse ao segundo día posterior á fecundación, aínda que nalgúns casos o período de cultivo in vitro se prolonga ata o estado de blastocisto, aos cinco ou sete días.

### Actividade proposta

S22. Sinale as diferenzas entre a inseminación artificial e a FIVTE.

### Retroalimentación

- Na inseminación artificial introdúcese seme obtido do home no interior das vías xenitais femininas, mentres que na fecundación in vitro se obteñen óvulos e se fecunda cos espermatozoides fóra das vías xenitais da muller.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »